Qui eren els mínies?
Els Minies  (Minyae Μινύαι) van ser un antic poble de Grècia, suposats descendents de Mínias fill d'Orcomen Van constituir una raça d'herois a Orcomen, Iolcos i altres llocs. Mínias hauria emigrat des de Tessàlia al nord de Beòcia, on hauria fundat la ciutat d'Orcomen. Des de llavors els seus habitants s'haurien anomenat minies per a distingir-se dels habitants d'una altra ciutat d'Orcòmen, a Arcàdia.
Molts dels argonautes s'anomenaven minies, perquè eren descendents de les filles de Mínias. Herodot explica que els descendents dels argonautes es van establir a Lemnos on van conservar el nom fins que en foren expulsats pels pelasgs i van decidir de tornar a la terra dels seus pares. Van ser acollits pels lacedemonis, ja que Càstor i Pòl·lux havien participat en l'expedició de la nau Argo. Però, després de casar-se amb dones espartanes, aquests minies van cometre impietats i els espartans els van empresonar. Quan estaven a punt d'executar-los, les noves esposes dels minies van visitar-los a la presó i van intercanviar les robes amb ells, i així van poder fugir, refugiant-se al mont Taígetos.
També haurien fundat colònies a Trifília i a l'illa de Tera. Els darrers a portar el nom de Minies foren els habitants de Trifília a l'Èlide, on els minies havien fundat sis ciutats.
Per venjar el seu pare Climen, rei dels minies d'Orcomen que havia mort lapidat per uns tebans al bosc sagrat de Posidó, el seu fill Ergí va reunir un exèrcit i marxà contra Tebes. Després d'exterminar molts tebans, la sotmeté i va imposar un tractat al rei de la ciutat que exigia, un tribut anyal de cent bous durant vint anys. Hèracles, que havia passat un temps a Tebes, se n'assabentà, i quan tornava de caçar el lleó de Citeró es trobà pel camí els emissaris que anaven a cobrar el tribut anual. Els tallà el nas i les orelles, que els va lligar al coll, i els envià de nou a Orcomen. Ergí, indignat, tornà a declarar la guerra als tebans. Però Heracles, que no gosava entaular combat contra els minies, porque eren experts en combats a cavall en el pla, va desviar el riu Cefís cap a les planúries on estaven acampats els minies amb la seva cavalleria. Els plans es van convertir en un llac i els minies van ser derrotats per Heracles. Després Heracles es va presentar sobtadament a Orcomen i va destruir la ciutat. Va imposar als minies un tribut de dos-cents caps de bestiar durant vint anys.
Un antic poble de Grècia, suposats descendents de Mínias.